Rusijos mokesčių policijos laipsniai
Rusijos mokesčių policijos laipsniai - Rusijos Federacijos Federalinės mokesčių policijos tarnybos, o anksčiau - Rusijos Federacijos Mokesčių policijos departamento darbuotojų specialieji laipsniai. Ši laipsnių sistema buvo įvesta 1993 m. gegužės 20 d. RF Aukščiausiosios Tarybos nutarimu Nr. 4991-1 „Apie tarnybos Rusijos Federacijos mokesčių policijos organuose nuostatų patvirtinimą“ (rus. Об утверждении положения о прохождения службы в органах налоговой полиции Российской Федерации). Laipsnius gaudavo Rusijos piliečiai, ėmę dirbti mokesčių policijoje ir užėmę tam tikras pareigybes. 2003 m. birželio 30 d. buvo panaikinta tiek RF Federalinė mokesčių policijos tarnyba, tiek jos laipsniai.